紅帽精

紅帽精係英格蘭同蘇格蘭嘅民間傳說當中一種極危險嘅仙子。

基本特徵

傳說指，紅帽精會喺英蘇邊界嗰頭啲城堡活動，畀人描述為得人驚嘅怪獸：據講紅帽精外形似隻矮嘅年老精靈、啲牙好長、手指又幼又尖、對眼好大而火紅噉色、頭上戴住頂紅色嘅帽；紅帽精頂帽之所以係紅色，係有原因嘅－據講，一隻紅帽精對任何闖入佢地頭嘅人都一律殺無赦，殺完人就會將自己頂帽浸喺受害人嘅血度，令頂帽愈嚟愈紅。

應對
紅帽精體形唔高大但好捱得打，無論人類點樣用拳腳或者武器毆一隻紅帽精，佢都唔會受傷，而對付佢哋嘅唯一方法據講係用十字架等嘅神聖物品，用呢啲神聖物品嘅神力消滅充滿邪力嘅紅帽精。

高扁
藍帽精

攷

仙子